Algarve

L'Algarve el xe ła rejon pi meridional del Portogało cintinental. El conprénde na subrejon omònema e el corispónde, par intiero al distréto de Faro. Ła cavedal ła xe Faro. Ła superfisie ła xe de 4 960 km², e el ga ma popołasion de 395 208 abitanti (dati 2001). Oltra a Faro, łe xe considerae sità anca Albufeira, Lagoa, Lagos, Loulé, Olhão, Portimão, Vilamoura, Quarteira, Silves, Sagres, Tavira e Vila Real de Santo António.

La rejon ła xe dividésta in 16 munisipi:
 Albufeira
 Alcoutim
 Aljezur
 Castro Marim
 Faro
 Lagoa
 Lagos
 Loulé
 Monchique
 Olhão
 Portimão
 São Brás de Alportel
 Silves
 Tavira
 Vila do Bispo
 Vila Real de Santo António

L'Algarve el confina a nord co ła rejon de l'Alentejo, a est co ła Spagna (Andałuxìa), invése a sud e a òvest el xe bagnà da l'ósèano Atlàntego.
El nome Algarve el riva dal àrabo "al-gharb al-Andaluz", nome dat ai atuałi Algarve e Basso Alentejo durante ła dominasioan àraba e che el vol dir (Andałuxo Osidental), séndo ła part osidental de l'Andałuxìa musulmana.
Ste rejon spagnołe e portoghéxe łe jera ła part pi inportante de ła Spagna musulmana, çéntro de ła cultura, de ła siensa e de ła tecnołoxìa. Pi tardi, inte el XV sècol, co l'espansion portoghéxe, l'Agarve el xe tornà a èsar un çéntro tecnołòxico e sientìfego de fama mondial par ła navigasion, la zeografia e la cartografìa.

L'Algarve el ga spiaje e paesaji naturałi fantàstisi e el xe ła prima rejon turìstega portoghéxe. Ła màsima ełevasion ła xe ła Serra de Monchique. Uno dei pi grandi coinplési turìsteghi euopei el xe propio in Algarve: o sia Vilamora, visin a ła spiaja de Falésia.

L'Algarve el xe stà l'ùltima parta del Portogało a èsar stà conquista definitivaménte dai Mori, durante el regno de Don Alfónso III. Inte i sècołi XIV e XV ła jera in funsion a Sagres, inte el estremo sud-òvest, visin al Cavo de São Vicente, na scuola de navigasion e cartografìa, fondada da l'infante Don Enique (fiol del re Joani I), fondamental durante l'època de łe scoverte portoghéxi.

Categoria:Portogało